વધુમાં આ વસ્તુઓ સાથે હાર્દિક દ્વારા લખવામાં આવેલ એક પત્ર પણ મળી આવ્યો છે. જેમાં હાર્દિકે આંદોલનના કારણે આત્મહત્યા કરતા યુવાનોને ચીમકી આપી છે કે જો તેમણે આ રીતે આત્મહત્યા કરવાનું છોડ્યુ નહીં તો તે આ આંદોલનથી ખસી જશે. હાર્દિક પટેલ ખાસ આ વાત પર ભાર મૂક્યો છે કે યુવાનોને કહો કે તે અનામતના નામે આત્મહત્યા ના કરે. નોંધનીય છે કે હાલમાં અનામતની માંગ સાથે જેતપુરના એક યુવક આત્મહત્યા કરી હતી. વધુમાં આ મામલે અત્યાર સુધીમાં ત્રણ યુવાનો આત્મહત્યા કરી ચૂક્યા છે.